Darig‘a Nazarboyeva Qozog‘iston prezidenti sayloviga nomzodini qo‘ymasligi haqidagi xabarlarni rad etdi

Turli ommaviy axborot vositalarida Darig‘a Nazarboyeva mamlakat prezidentligiga bo‘lib o‘tadigan saylovlarda ishtirok etmasligi haqidagi xabarlar tarqaldi. Darig‘a Nazarboyeva ushbu ma’lumotga izoh berdi, deb xabar berdi “Zakon.kz”.

“Konstitutsiya va qonunlarga muvofiq istalgan Qozog‘iston fuqarosi prezidentlik saylovida o‘z nomzodini qo‘yishi mumkin. Ilgari suriladigan nomzodlar haqidagi qarorlar siyosiy partiyalar tomonidan qabul qilinadi”, — deydi Darig‘a Nazarboyeva.
U shuningdek, saylovlar natijasi Qozog‘iston xalqiga bog‘liq ekanligini aytib, hammasi qonun doirasida bo‘lishi kerakligini qo‘shimcha qildi.